# Serbian - Српски

# Упитник о искуствима корисника-обавештење о приватности учесника

## Ко прикупља ваше личне податке

Ваше личне податке прикупља Access Care Network Australia (ACNA). Department of Health and Aged Care је ангажовао организацију ACNA да спроведе Residents’ Experience Survey (RES) [Упитник о искуствима корисника].

## Зашто ACNA, у име Министарства, прикупља ваше личне податке

ACNA прикупља личне податке како би спровела Упитник о искуствима корисника. Резултати упитника се онда користе да се израчуна оцена изражена звездицама за домове за негу старих лица. ACNA уклони идентификацију свих личних података пре него што их достави Министарству.

Ваши лични подаци се такође могу користити у друге сврхе, као што су истраживања и анализе ради доношења будућих одлука о правилницима.

## Шта би се догодило да ACNA, у име Министарства, не прикупи ваше личне податке

Ако не дате или нисте у могућности да дате своје личне податке, нећете моћи да учествујете у Упитнику о искуствима корисника.

## Коме ће ACNA, у име Министарства, открити ваше личне податке

ACNA може открити ваше личне податке другим организацијама које су такође уговориле да спроведу Упитник о искуствима корисника.

## Приступ и исправка ваших личних података

ACNA правилник о приватности садржи информације о томе како можете приступити и тражити исправку личних података о вама које поседује ACNA. Погледајте [ACNA правилник о приватности](https://acna.org.au/privacy-policy#:~:text=Use%20and%20Disclosure%20Of%20Personal,corporate%20forming%20part%20of%20ACNA.).

## Приговори у вези приватности

Правилник о приватности Министарства садржи информације о начину на који се можете жалити у вези кршења [Australian Privacy Principles [Аустралијских принципа о приватности]](https://www.oaic.gov.au/privacy-law/privacy-act/australian-privacy-principles) или [Australian Government Agencies Privacy Code [Кодекса о приватности аустралијских владиних агенција]](https://www.oaic.gov.au/privacy-law/australian-government-agencies-privacy-code/) и како ће се Министарство бавити приговорима.

## Откривање ваших личних података у иностранству

Ваше личне податке нећемо открити примаоцима у иностранству.

## Шире информације

Погледајте [department’s privacy policy](https://www.health.gov.au/using-our-websites/website-privacy-policy?language=und) [Правилник о приватности Министарства]. Копију [Australian Privacy Principles](https://www.oaic.gov.au/privacy-law/privacy-act/australian-privacy-principles) [Aустралијских принципа о приватности] можете добити тако што ћете контактирати Министарство користећи контакт податке наведене на крају овог обавештења.

## Пристанак

Одавањем ваших личних података организацији ACNA, пристајете на то да Department of Health and Aged Care прикупља ваше неидентификоване податке од организације ACNA.

## Подаци за контакт

Уколико желите да контактирате Министарство у вези са питањима која се односе на приватност, укључујући и питања о овом обавештењу, контактирајте службеника за приватност у Министарству, на један од следећих начина:

### Пошта

Privacy Officer [Службеник за приватност]

Department of Health and Aged Care

23 Furzer Street

WODEN ACT 2606

### Е-пошта

privacy@health.gov.au

### Телефон

02 6289 1555